b"\n_START_ARTICLE_\nJes\xc3\xbas Suevos Fern\xc3\xa1ndez-Jove\n_START_SECTION_\nBiografia\n_START_PARAGRAPH_\nJes\xc3\xbas Suevos va n\xc3\xa9ixer a Ferrol el 12 de desembre de 1907. Llicenciat en Dret, fou membre del I Consell Nacional de Falange Espanyola i de les JONS, designat per la Junta de Comandament el 28 d'agost de 1934. Al mar\xc3\xa7 de 1935 va esdevenir un dels fundadors de la Falange a Gal\xc3\xadcia, essent nomenat president territorial de l'esmentada formaci\xc3\xb3 pol\xc3\xadtica directament per Jos\xc3\xa9 Antonio Primo de Rivera, de qui era amic personal._NEWLINE_El juliol de 1936, i un cop comen\xc3\xa7ada la Guerra Civil, se sum\xc3\xa0 al pronunciament contra la Rep\xc3\xbablica. Fou nomenat Cap de Falange a Pontevedra i director del diari El Pueblo Gallego, que havia estat confiscat per les autoritats franquistes._NEWLINE_Va actuar com a Cap de Cent\xc3\xbaria de les Mil\xc3\xadcies de Falange en els combats de la Serra de Guadarrama. Va ser representant de Falange a Portugal i durant la Segona Guerra Mundial va ser corresponsal a Par\xc3\xads de la Premsa del Moviment._NEWLINE_Fou el primer Director general de Radiodifusi\xc3\xb3n y Televisi\xc3\xb3n (1951). Premi Nacional de Periodisme Francisco Franco (1957). Director general de Cinematografia (1961 - 1962). Aix\xc3\xad mateix va ser cap del Sindicat Nacional de l'Espectacle i procurador en Corts. Durant diversos anys va ser Tinent d'Alcalde de Madrid, ocupant provisionalment l'alcaldia entre els mandats de Carlos Arias Navarro i Miguel \xc3\x81ngel Garc\xc3\xada-Lomas._NEWLINE_Al maig de 1955, despr\xc3\xa9s de cessar com a president de l'Atl\xc3\xa8tic de Madrid Luis Ben\xc3\xadtez de Lugo, marqu\xc3\xa8s de la Florida, va ser-ne nomenat president, c\xc3\xa0rrec que va ostentar fins a desembre d'aquest mateix any, quan va ser reempla\xc3\xa7at per Javier Barroso._NEWLINE_Va morir a Madrid el 19 de maig de 2001."